open-index/open-wikipedia-markdown huggingface dataset:
সোশ্যাল ফান্ড ফর ডেভেলপমেন্ট

**সোশ্যাল ফান্ড ফর ডেভেলপমেন্ট** (মিশর) ১৯৯১ সালে ১৮৯ নম্বর রাষ্ট্রপতি ডিক্রির মাধ্যমে এবং জাতিসংঘ উন্নয়ন কর্মসূচীর সহায়তায় প্রতিষ্ঠিত হয়। উপসাগরীয় যুদ্ধের ফলে পারস্য উপসাগরীয় অঞ্চল থেকে ফিরে আসা মিশরীয় শ্রমিকদের সৃষ্ট কষ্ট লাঘবের উদ্দেশ্যে ১.১ বিলিয়ন মিশরীয় পাউন্ড মূলধন নিয়ে এসএফডি (SFD) গঠন করা হয়েছিল। প্ল্যান্ট ফাইন্যান্সের মধ্যপ্রাচ্যের আঞ্চলিক পরিচালক ম্যাগডি মুসার মতে, "এসএফডিকে একটি সামাজিক সুরক্ষা জাল হিসেবে গণ্য করা হতো, যা মিশর সরকারের ব্যাপক অর্থনৈতিক সংস্কার ও কাঠামোগত সমন্বয় কর্মসূচি গ্রহণের চুক্তির সাথে যুক্ত ছিল।" এসএফডি টেকসই উন্নয়ন প্রকল্পের ওপর গুরুত্বারোপ করে। মুসার মতে, এসএফডির একটি প্রধান লক্ষ্য হলো ক্ষুদ্রঋণ প্রকল্পের মাধ্যমে স্ব-কর্মসংস্থান বৃদ্ধি করা।

এর প্রধান দাতারা হলো: বিশ্বব্যাংক, ইউরোপীয় ইউনিয়ন, জার্মানি, জাইকা (JICA), কুয়েতি উন্নয়ন তহবিল।

## তথ্যসূত্র

বিষয়শ্রেণী:টেকসই উন্নয়ন সংস্থা
বিষয়শ্রেণী:মিশরের ব্যবসা
বিষয়শ্রেণী:১৯৯১-এ মিশরে প্রতিষ্ঠিত
বিষয়শ্রেণী:মিশরের সরকারি সংস্থা
স্টেফানি বি আলেকজাণ্ডার

alt=The mathematician Stephanie Alexander stands in front of a steel plate sculpture of the Boy Surface.|থাম্ব|ওবারওল্ফাচে স্টেফানি আলেকজাণ্ডার।
**স্টেফানি ব্রিউস্টার ব্রিউয়ার টেলর আলেকজাণ্ডার** (১ সেপ্টেম্বর, ১৯৪১ - ২০ নভেম্বর, ২০২৩) ছিলেন একজন আমেরিকান গণিতবিদ, আরবানা-চ্যাম্পেইনের ইলিনয় বিশ্ববিদ্যালয়ের গণিতের অধ্যাপক। তাঁর গবেষণা ডিফারেনশিয়াল জ্যামিতি এবং মেট্রিক স্পেস সম্পর্কিত ছিল।

## জীবনী
স্টেফানির জন্ম লস অ্যাঞ্জেলেসে এবং বড় হয়ে ওঠা ভ্যাঙ্কুভার, ব্রিটিশ কলাম্বিয়া এবং লন্ডনের অন্টারিওতে। তিনি মাউন্ট হলিওক কলেজ থেকে স্নাতক ডিগ্রি অর্জন করেছিলেন।

তিনি ১৯৬৭ সালে রিচার্ড এল. বিশপের তত্ত্বাবধানে *[[ইউআইইউসি]]* থেকে পিএইচডি ডিগ্রি অর্জন করেন, তাঁর গবেষণা পত্রের শিরোনাম ছিল *রিডিউসিবিলিটি অফ ইউক্লিডিয়ান ইমারসনস অফ লো কোডাইমেনশনস*। *[[ইউআইইউসি]]* অনুষদে অর্ধ-সময়ের প্রশিক্ষক হিসেবে যোগদানের পর, তিনি ১৯৭২ সালে একজন নিয়মিত অনুষদ সদস্য হন। তিনি ২০০৯ সালে অবসর গ্রহণ করেন 

## গাণিতিক কাজ
স্টেফানির সবচেয়ে উল্লেখযোগ্য অর্জন ছিল বক্রতা সীমানা সহ মেট্রিক স্পেসের অধ্যয়ন সম্পর্কিত গবেষণা। বিশপের সাথে মিলে সেমি-রিম্যানিয়ান ম্যানিফোল্ড এবং লোরেনজিয়ান ম্যানিফোল্ডের জন্য আলেকজান্দ্রোভ জ্যামিতির আদলে বক্রতার সীমার একটি ধারণা প্রতিষ্ঠা করার ক্ষেত্রে তাঁর কাজ ছিল বিশেষভাবে গুরুত্বপূর্ণ; যা লোরেনজিয়ান প্রেক্ষাপটে সিন্থেটিক জ্যামিতির বিকাশের অভিমুখে একটি প্রাথমিক পদক্ষেপ ছিল।

## বই

* ভিটালি কাপোভিচ এবং আন্তন পেট্রুনিনের সাথে, স্টেফানি *অ্যান ইনভিটেশন আলেকজান্দ্রোভ জিয়োমেট্রি: সিএটি(ও) স্পেসেস* বইটি লিখেছেন (স্প্রিংগার, ২০১৯)।
* এস. আলেকজাণ্ডার, ভি. কাপোভিচ, এ. পেট্রুনিন। আলেকজান্দ্রভ জ্যামিতি—ভিত্তি। — এএমএস, ২০২৪। — (গ্রেড. স্টাড. ম্যাথ। ২৩৬)।

## স্বীকৃতি

* ইলিনয়তে, স্টেফানি ১৯৯৩ সালে লাকম্যান ডিস্টিংগুইশড আণ্ডারগ্রাজুয়েট টিচিং অ্যাওয়ার্ড এবং স্নাতক শিক্ষাদানে শ্রেষ্ঠত্বের জন্য উইলিয়াম প্রোকাসি অ্যাওয়ার্ড জিতেছিলেন।
* ২০১৪ সালে তিনি আমেরিকান ম্যাথমেটিক্যাল সোসাইটির ফেলো নির্বাচিত হন "জ্যামিতিতে অবদান, উচ্চমানের ব্যাখ্যা এবং গণিতের ব্যতিক্রমী শিক্ষাদানের জন্য।"

## তথ্যসূত্র

## বহিঃসংযোগ
* হোম পেজ

বিষয়শ্রেণী:আমেরিকান ম্যাথমেটিকাল সোসাইটির সভ্য
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন নারী গণিতবিদ
বিষয়শ্রেণী:২১শ শতাব্দীর মার্কিন নারী গণিতবিদ
বিষয়শ্রেণী:২০২৩-এ মৃত্যু
বিষয়শ্রেণী:১৯৪১-এ জন্ম
লিণ্ডা জে এস অ্যালেন

**লিণ্ডা জয় স্বোবোদা অ্যালেন** একজন আমেরিকান গণিতবিদ এবং গাণিতিক জীববিজ্ঞানী। তিনি টেক্সাস টেক বিশ্ববিদ্যালয়ের গণিত ও পরিসংখ্যান বিভাগের পল হুইটফিল্ড হর্ন অধ্যাপক।

## শিক্ষা এবং কর্মজীবন
অ্যালেন সেন্ট স্কলাস্টিকা কলেজ থেকে ১৯৭৫ সালে গণিতে স্নাতক ডিগ্রি এবং ১৯৭৮ সালে স্নাতকোত্তর ডিগ্রি অর্জন করেন। তিনি ১৯৭৮ সালে টেনেসি বিশ্ববিদ্যালয় থেকে ডক্টরেট ডিগ্রি অর্জন করেন। তাঁর গবেষণাপত্রের শিরোনাম ছিল, *অ্যাপ্লিকেশনস অফ ডিফারেনশিয়াল ইনইকুয়ালিটিজ টু পারসিস্টেন্স অ্যাণ্ড এক্সটিঙ্কশন প্রবলেমস ফর রিয়্যাকশন-ডিফিউশন সিস্টেমস*। তিনি টমাস জি. হ্যালামের তত্ত্বাবধানে ছিলেন। 

টেনেসি বিশ্ববিদ্যালয়ে ভিজিটিং অ্যাসিস্ট্যান্ট প্রফেসর হিসেবে কাজ করার পর, তিনি ১৯৮২ সালে অ্যাশভিলের নর্থ ক্যারোলিনা বিশ্ববিদ্যালয়ের অনুষদে যোগদান করেন এবং তারপর ১৯৮৫ সালে টেক্সাস টেক-এ চলে আসেন।

## স্বীকৃতি
২০১৫ সালে অ্যাসোসিয়েশন ফর উইমেন ইন ম্যাথমেটিক্স অ্যাণ্ড সোসাইটি ফর ইণ্ডাস্ট্রিয়াল অ্যাণ্ড অ্যাপ্লায়েড ম্যাথমেটিক্স (এসআইএএম) তাঁকে "সাধারণ ডিফারেনশিয়াল সমীকরণ, ডিফারেন্স সমীকরণ এবং স্টোকাস্টিক মডেলগুলি যাদের সংক্রামক রোগ এবং বাস্তুসংস্থানের ক্ষেত্রে গুরুত্বপূর্ণ প্রয়োগ সৃষ্টি করেছে, সেই ক্ষেত্রে অসামান্য অবদানের জন্য" তাদের এডব্লিউএম-এসআইএএম সোনিয়া কোভালেভস্কি প্রভাষক হিসেবে সম্মানিত করে। ২০১৬ সালে তিনি এসআইএএম ফেলো হন। 

## বই
অ্যালেন তিনটি বইয়ের লেখক:

* *জীববিজ্ঞানের প্রয়োগ সহ স্টোকাস্টিক প্রক্রিয়াগুলির ভূমিকা* (পিয়ারসন, ২০০৩; দ্বিতীয় সংস্করণ, ২০১১)
* *গাণিতিক জীববিজ্ঞানের ভূমিকা* (প্রেন্টিস হল, ২০০৭)
* *স্টোকাস্টিক জনসংখ্যা এবং মহামারী মডেল: স্থায়িত্ব এবং বিলুপ্তি* (স্প্রিংগার, ২০১৫)।

## তথ্যসূত্র




## বহিঃসংযোগ
* হোম পেজ

বিষয়শ্রেণী:২১শ শতাব্দীর মার্কিন নারী বিজ্ঞানী
বিষয়শ্রেণী:টেনেসি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন নারী গণিতবিদ
বিষয়শ্রেণী:২১শ শতাব্দীর মার্কিন নারী গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
অ্যান এস আলমগ্রেন

**অ্যান এস আলমগ্রেন** একজন আমেরিকান ফলিত গণিতবিদ যিনি লরেন্স বার্কলি ন্যাশনাল ল্যাবরেটরিতে সেন্টার ফর কম্পিউটেশনাল সায়েন্সেস অ্যাণ্ড ইঞ্জিনিয়ারিংয়ের একজন বরিষ্ঠ বিজ্ঞানী এবং দলনেতা হিসেবে কাজ করেন। তাঁর প্রাথমিক গবেষণার আগ্রহ বিভিন্ন অ্যাপ্লিকেশন ক্ষেত্রে তরল গতিবিদ্যার জন্য পিডিই সমাধানের উদ্দেশ্যে কম্পিউটেশনাল অ্যালগরিদমগুলিতে রয়েছে। তাঁর বর্তমান প্রকল্পগুলির মধ্যে রয়েছে উচ্চ-রেজোলিউশন সম্পন্ন অভিযোজিত মেশ কোডে নতুন মাল্টিফিজিক্স অ্যালগরিদম তৈরি এবং প্রয়োগ করা, যা সর্বাধুনিক মাল্টিকোর আর্কিটেকচারের জন্য নকশা করা হয়েছে।

## শিক্ষা এবং কর্মজীবন
আলমগ্রেন গণিতবিদ ফ্রেডেরিক জে. আলমগ্রেন জুনিয়র এবং তাঁর প্রথম স্ত্রী বেভারলি স্টুয়ার্টের কন্যা। তিনি ১৯৮৪ সালে হার্ভার্ড বিশ্ববিদ্যালয় থেকে পদার্থবিদ্যায় স্নাতক ডিগ্রি এবং ১৯৮৭ সালে ক্যালিফোর্নিয়ার বার্কলে বিশ্ববিদ্যালয় থেকে মেকানিক্যাল ইঞ্জিনিয়ারিংয়ে স্নাতকোত্তর ডিগ্রি অর্জন করেন। ১৯৯১ সালে ফিলিপ কোলেলার নির্দেশনায় ইউসি বার্কলেতে তিনি মেকানিক্যাল ইঞ্জিনিয়ারিংয়ে তাঁর ডক্টরেট ডিগ্রি সম্পন্ন করেন, তাঁর গবেষণা পত্রের শিরোনাম ছিল *এ ফাস্ট অ্যাডাপটিভ ভর্টেক্স মেথড ইন থ্রি ডাইমেনশনস*। ইনস্টিটিউট ফর অ্যাডভান্সড স্টাডি পরিদর্শনের পর, তিনি ১৯৯২ সালে লরেন্স লিভারমোর ন্যাশনাল ল্যাবরেটরির ফলিত গণিত গ্রুপে যোগদান করেন এবং ১৯৯৬ সালে লরেন্স বার্কলি ন্যাশনাল ল্যাবরেটরিতে স্থানান্তরিত হন।

## স্বীকৃতি
২০১৫ সালে তিনি "তরল গতিবিদ্যার জন্য সংখ্যাসূচক পদ্ধতির উন্নয়নে এবং বৃহৎ আকারের বৈজ্ঞানিক ও প্রকৌশল সমস্যায় সেগুলি প্রয়োগের ক্ষেত্রে অবদানের জন্য" সোসাইটি ফর ইণ্ডাস্ট্রিয়াল অ্যাণ্ড অ্যাপ্লায়েড ম্যাথমেটিক্সের ফেলো হন। তিনি এসআইআরইভি এবং ক্যামকোস-এর সম্পাদকীয় বোর্ডেও কাজ করেন।

## তথ্যসূত্র

## বহিঃসংযোগ
* গুগল স্কলার প্রোফাইল

বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন নারী গণিতবিদ
বিষয়শ্রেণী:২১শ শতাব্দীর মার্কিন নারী গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
মেলানিয়া আলভারেজ

**মেলানিয়া আলভারেজ ডি অ্যাডেম** একজন মেক্সিকান গণিত শিক্ষক, যিনি প্যাসিফিক ইনস্টিটিউট ফর দ্য ম্যাথমেটিক্যাল সায়েন্সেসের (পিআইএমএস) শিক্ষা সমন্বয়কারী এবং ভ্যাঙ্কুভারের ব্রিটিশ কলাম্বিয়া বিশ্ববিদ্যালয়ের গণিত বিভাগের প্রচার সমন্বয়কারী হিসেবে কাজ করেন।

## শিক্ষা
আলভারেজ মেক্সিকো সিটিতে বড় হয়ে ওঠেন, সেখানে মেক্সিকোর জাতীয় স্বায়ত্তশাসিত বিশ্ববিদ্যালয় থেকে তিনি স্নাতকোত্তর শিক্ষা সম্পন্ন করেন। পরে তিনি উইসকনসিন-ম্যাডিসন বিশ্ববিদ্যালয় থেকে অর্থনীতি এবং নৃবিজ্ঞানে স্নাতকোত্তর ডিগ্রি এবং স্ট্যানফোর্ড বিশ্ববিদ্যালয় থেকে অপারেশন গবেষণায় স্নাতকোত্তর ডিগ্রি অর্জন করেন।  ২০১৬ সালে তিনি পিটার লিলজেডাহলের তত্ত্বাবধানে সাইমন ফ্রেজার বিশ্ববিদ্যালয় থেকে গণিত শিক্ষায় পিএইচডি সম্পন্ন করেন।

## প্রচার
ম্যাডিসনে ঘটে যাওয়া জাতিগত বৈষম্যের একটি ঘটনার পর থেকে আলভারেজ গণিতে সুবিধাবঞ্চিত সংখ্যালঘুদের সাহায্য করার প্রতি আগ্রহী হয়ে ওঠেন। তাঁর ষষ্ঠ শ্রেণীতে পড়া ছেলে (যিনি তাঁর মায়ের গণিত প্রতিভা উত্তরাধিকারসূত্রে পেয়েছিলেন) জাতিগতভাবে হিস্পানিক হওয়ার কারণে নিম্ন-স্তরের গণিত ট্র্যাকে স্থান পেয়েছিলেন। আলভারেজ ২০০৪ সালে ভ্যাঙ্কুভারে চলে আসেন এবং ২০০৭ সালে ইউবিসিতে পিআইএমএস ইমার্জিং আদিবাসী স্কলারস গ্রীষ্মকালীন স্কুল প্রোগ্রাম শুরু করেন।

ইউবিসিতে, মাধ্যমিক বিদ্যালয়ের আদিবাসী শিক্ষার্থীদের গাণিতিক শিক্ষার উন্নতির উদ্দেশ্যে গ্রীষ্মকালীন গণিত শিবির স্থাপন করার জন্য আলভারেজ পরিচিত হয়ে আছেন।  তিনি কানাডায় গণিত শিক্ষায় উল্লেখযোগ্য অবদানের জন্য কানাডিয়ান ম্যাথমেটিক্যাল সোসাইটি কর্তৃক প্রদত্ত  ২০১২ সালের অ্যাড্রিয়েন পৌলিয়ট পুরস্কার বিজয়ী।

আদিবাসীদের সাথে কাজের পাশাপাশি, আলভারেজ গণিত প্রতিযোগিতা, কর্মশালার আয়োজন করেন। সাধারণ জনগণের মধ্যে গণিত শিক্ষার জন্য তিনি তহবিল সংগ্রহে সক্রিয়ভাবে অংশগ্রহণ করেছেন। 

## তথ্যসূত্র



বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মেক্সিকোর জাতীয় স্বায়ত্তশাসিত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কানাডীয় গণিতবিদ
বিষয়শ্রেণী:কানাডীয় নারী গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
সার্কেডিয়ান রিদম

**সার্কেডিয়ান রিদম** (ইংরেজি: Circadian Rhythm) হলো একটি অভ্যন্তরীণ প্রাকৃতিক প্রক্রিয়া যা মূলত প্রাণীর ঘুম-জাগরণ চক্রকে নিয়ন্ত্রণ করে এবং প্রতি ২৪ ঘণ্টায় একবার পুনরাবৃত্ত হয়। একে সহজ ভাষায় শরীরের "জৈবিক ঘড়ি" বলা হয়। 

এই চক্রটি মূলত পরিবেশের আলোর ওপর নির্ভর করে কাজ করে এবং মস্তিষ্কের সুপ্রাকায়াজমেটিক নিউক্লিয়াস (SCN) দ্বারা পরিচালিত হয়। এটি শরীরের তাপমাত্রা, হরমোন নিঃসরণ (যেমন মেলাটোনিন) এবং পরিপাক ক্রিয়ার মতো গুরুত্বপূর্ণ কাজগুলোকে সমন্বয় করে। সার্কেডিয়ান রিদমে কোনো ব্যাঘাত ঘটলে অনিদ্রা, ক্লান্তি এবং দীর্ঘমেয়াদী বিভিন্ন শারীরিক ও মানসিক সমস্যা দেখা দিতে পারে।

## তথ্যসূত্র

বিষয়শ্রেণী:জীববিজ্ঞান
বিষয়শ্রেণী:নিদ্রা
জ্ঞানীয় আচরণগত থেরাপি

**জ্ঞানীয় আচরণগত থেরাপি** (ইংরেজি: Cognitive Behavioral Therapy বা CBT) হলো এক প্রকার মনস্তাত্ত্বিক চিকিৎসা পদ্ধতি যা মূলত ব্যক্তির চিন্তা, আবেগ এবং আচরণের মধ্যকার আন্তঃসম্পর্ককে কেন্দ্র করে কাজ করে। এটি একটি লক্ষ্য-নির্ধারিত এবং কাঠামোগত থেরাপি যা নেতিবাচক চিন্তা বা ভ্রান্ত বিশ্বাস পরিবর্তনের মাধ্যমে মানসিক সমস্যার সমাধান করার চেষ্টা করে।

## পরিচিতি
বিংশ শতাব্দীর মাঝামাঝি সময়ে আরন টি. বেক এবং অ্যালবার্ট এলিস এই থেরাপি পদ্ধতির ভিত্তি স্থাপন করেন। তাদের মতে, মানুষের সমস্যাগুলো কেবল পরিস্থিতির কারণে নয়, বরং তারা সেই পরিস্থিতিকে কীভাবে গ্রহণ বা ব্যাখ্যা করে তার ওপর নির্ভর করে।

## প্রয়োগ ও কার্যকারিতা
জ্ঞানীয় আচরণগত থেরাপি বিভিন্ন মানসিক সমস্যার চিকিৎসায় বৈজ্ঞানিকভাবে প্রমাণিত এবং অত্যন্ত কার্যকর। এর মধ্যে উল্লেখযোগ্য হলো:
* **[[অনিদ্রা]]:** অনিদ্রার জন্য বিশেষায়িত CBT-I (Cognitive Behavioral Therapy for Insomnia) বর্তমানে ঔষধের চেয়েও দীর্ঘমেয়াদী ও কার্যকর চিকিৎসা হিসেবে স্বীকৃত।
* **[[বিষণ্নতা (মানসিক রোগ)|বিষণ্নতা]]:** নেতিবাচক চিন্তা ও আচরণের চক্র ভেঙে ইতিবাচক মনোভাব তৈরি করতে সাহায্য করে।
* **[[উদ্বেগ|উদ্বেগজনিত ব্যাধি]]:** প্যানিক অ্যাটাক, সামাজিক ভীতি (Social Phobia) এবং অবসেসিভ কমপালসিভ ডিসঅর্ডার (OCD) চিকিৎসায় এটি বহুল ব্যবহৃত।

## পদ্ধতি
এই থেরাপি প্রক্রিয়ায় থেরাপিস্ট এবং রোগী মিলে নেতিবাচক চিন্তাগুলো শনাক্ত করেন এবং সেগুলোকে যুক্তি ও প্রমাণের ভিত্তিতে চ্যালেঞ্জ করে বাস্তবসম্মত চিন্তায় রূপান্তর করেন। এটি সাধারণত ১০ থেকে ২০টি সেশনের মাধ্যমে সম্পন্ন হয়।

## আরও দেখুন
* মনোবিজ্ঞান
* অনিদ্রা
* মনোচিকিৎসা
* ঘুমের সমস্যার চিকিৎসা

## তথ্যসূত্র

বিষয়শ্রেণী:মনোবিজ্ঞান
বিষয়শ্রেণী:চিকিৎসা পদ্ধতি
বিষয়শ্রেণী:মানসিক স্বাস্থ্য
স্বাধীন জনগণের ইউনিয়ন

**স্বাধীন জনগণের ইউনিয়ন** (    ) ইন্দোনেশিয়ার একটি সুপ্ত রাজনৈতিক দল।এটি সংক্ষেপে **এসআরআই** নামে পরিচিত। ২০১১ সালের ২রা মে ইন্দোনেশিয়ার অর্থমন্ত্রী এবং বিশ্বব্যাংকের প্রাক্তন ব্যবস্থাপনা পরিচালক শ্রী মুলিয়ানি ইন্দ্রাবতীর সমর্থকদের দ্বারা প্রতিষ্ঠিত হয়েছিল। শ্রী মুলিয়ানি ইন্দ্রাবতী ২০১৪ সালের ইন্দোনেশিয়ার রাষ্ট্রপতি নির্বাচনে প্রার্থী হয়েছিলেন। 

## ইতিহাস
২০১১ সালের ২ মে জাকার্তায় 'ইন্দোনেশিয়ান পিপলস সলিডারিটি ফর জাস্টিস' () সংক্ষেপে *SMI-Keadilan* এর কর্মীদের মাধ্যমে এই দলটি প্রতিষ্ঠিত হয়। দলটির উল্লেখযোগ্য প্রতিষ্ঠাতাদের মধ্যে রয়েছেন  নিউ অর্ডার যুগের রাজনৈতিক কর্মী রহমান তোলেনগ, আইনজীবী তদুং মুলিয়া লুবিস, এবং সমসাময়িক দর্শনের পণ্ডিত ও প্রাক্তন প্রভাষক রকি গেরুং। ২০১১ সালে আইন ও মানবাধিকার মন্ত্রণালয় প্রাথমিকভাবে দলটির নিবন্ধনের আবেদন প্রত্যাখ্যান করেছিল। এর ফলে দলটি একই বছরের আগস্টে ইন্দোনেশিয়ার সাংবিধানিক আদালতে এই প্রত্যাখ্যানের বিরুদ্ধে আপিল করতে বাধ্য হয়।

আইন ও মানবাধিকার মন্ত্রণালয় দলটির আবেদন অনুমোদন করার পর ২০১৪ সালের নির্বাচনে দলটি অংশগ্রহণের সুযোগ লাভ করে। তবে ২০১২ সালে প্রশাসনিক যাচাইকরণ পর্বে ব্যর্থ হওয়ার পর কর্তৃপক্ষ দলটিকে নির্বাচনে অংশগ্রহণের অযোগ্য বলে ঘোষণা করে। এসআরআই নেতৃত্বস্থানীয় ব্যক্তিবর্গ এই সিদ্ধান্তের নিন্দা জানায়। তারা এটি রাজনৈতিক উদ্দেশ্যপ্রণোদিত বলে সন্দেহ পোষণ করে। তারা জোর দিয়ে জানায় যে তাদের দলটি সমস্ত প্রশাসনিক শর্ত পূরণ করেছিল।

দীর্ঘদিন নির্বাচনী কর্মকাণ্ডে অনুপস্থিত থাকার পর, ২০২২ সালের শুরুর দিকে দলটি পুনরায় আলোচনায় আসে যখন রকি গেরুং টিভি ওয়ান (tvOne)-এর সিনিয়র সাংবাদিক কার্নি ইলিয়াসের সাথে এক সংলাপে দাবি করেন যে তার প্রতিষ্ঠিত দলটি এখনও টিকে আছে। একই সংলাপে গেরুং বলেন যে, যদি প্রেসিডেন্সিয়াল থ্রেশহোল্ড বা রাষ্ট্রপতি পদের জন্য ন্যূনতম ভোটপ্রাপ্তির বিধান বাতিল করা হয়, তবে তিনি রাষ্ট্রপতি পদপ্রার্থী হিসেবে নিজের নাম প্রস্তাব করতে প্রস্তুত।

## শ্রী মুলিয়ানি ইন্দ্রাবতীর ভূমিকা

শ্রী মুলিয়ানি ইন্দোনেশিয়ার সংসদে সবচেয়ে বেশি সময় ধরে দায়িত্ব পালন করা মহিলা মন্ত্রী। বছরের পর বছর ধরে ফোর্বস ম্যাগাজিনের ১০০ জন ক্ষমতাধর নারীর তালিকায় তিনি বারবার অন্তর্ভুক্ত হয়েছেন। ২০১৪ সালে, তিনি তালিকার ৩৮তম শক্তিশালী মহিলা হিসাবে স্থান পেয়েছিলেন।২০২২ সালে তিনি ৪৭ তম স্থানে ছিলেন।  ২০১১ সালের একটি জরিপ ২০১৪ সালের নির্বাচনের জন্য শীর্ষ-১০ সর্বাধিক জনপ্রিয় রাষ্ট্রপতি প্রার্থীদের মধ্যে শ্রী মুলিয়ানিকেও অন্তর্ভুক্ত করেছিল।

শ্রী মুলিয়ানি ইন্দ্রাবতীর সমর্থকদের দ্বারা এই রাজনৈতিক দল প্রতিষ্ঠিত হয়েছে সে সম্পর্কে অবগত থাকা সত্ত্বেও ইন্দ্রাবতী কখনোই দলটির প্রতি কোনো সমর্থন বা অঙ্গীকার ব্যক্ত করেননি।

## নির্বাহী সদস্যবৃন্দ

১/ ড্যামিয়ানাস টাউফান (চেয়ারম্যান)
২/ ইয়োশি এরলিনা
৩/ সুসি রিজকি

## তথ্যসূত্র

বিষয়শ্রেণী:ইন্দোনেশিয়ার রাজনৈতিক দল
আহমদ ইবনে নিজাম আল-মুলক

**দাইয়া আল-মুলক আহমাদ ইবনে নিআম আল-মুলক** (    ) ছিলেন সেলজুক সাম্রাজ্যের একজন পারস্য উজির।পারস্যের পতনের পর তিনি আব্বাসীয় খিলাফতের উজির হিসেবে দায়িত্ব পালন করেন। তার পিতা নিজাম আল-মুলক সেলজুক সাম্রাজ্যের অন্যতম বিখ্যাত উজির ছিলেন।

## জীবনী
আহমদ বালখে জন্মগ্রহণ করেন। তিনি নিজাম আল-মুলক এবং এক জর্জীয় রাজকুমারীর সন্তান ছিলেন, যিনি ছিলেন তৃতীয় বাগ্রাতের ভাগ্নি অথবা কন্যা। পিতার জীবদ্দশায় আহমদ হামাদান ও ইসফাহানে বসবাস করতেন এবং পিতার মৃত্যুর পর আরও কয়েক বছর সেখানেই অবস্থান করেন।

১১০৬/১১০৭ সালে তিনি হামাদানের 'রাইস' (প্রধান)-এর বিরুদ্ধে অভিযোগ জানাতে সুলতান প্রথম মুহাম্মাদের দরবারে যান। আহমদ দরবারে পৌঁছানোর পর, প্রথম মুহাম্মাদ তাকে উজির হিসেবে নিযুক্ত করেন; তিনি সাদ আল-মুলক আবুল-মাহাসেন আবির স্থলাভিষিক্ত হন, যাকে ধর্মদ্রোহিতার অভিযোগে সম্প্রতি মৃত্যুদণ্ড দেওয়া হয়েছিল। এই নিয়োগের প্রধান কারণ ছিল আহমদের পিতার সুখ্যাতি। এরপর তাকে তার পিতার ধারণকৃত বিভিন্ন উপাধি (কাওয়াম আল-দিন, সদর আল-ইসলাম এবং নিজাম আল-মুলক) প্রদান করা হয়।

আহমদ চার বছর উজির হিসেবে দায়িত্ব পালন করেন। ১১০৭/১১০৮ সালে তিনি সুলতান প্রথম মুহাম্মাদের সাথে ইরাক অভিযানে যান, যেখানে তাদের সেনাবাহিনী মাজিয়াদিদ শাসক সায়ফ আল-দাওলা সাদাকা ইবনে মনসুরকে পরাজিত ও হত্যা করতে সক্ষম হয়, যিনি "আরবদের রাজা" উপাধি ধারণ করতেন। ১১০৯ সালে প্রথম মুহাম্মাদ আহমদ এবং চাভলি সাকাভুকে ইসমাইলি দুর্গ আলমুত ও ওস্তাভান্দ দখলের জন্য পাঠান, কিন্তু তারা কোনো চূড়ান্ত ফলাফল অর্জনে ব্যর্থ হয়ে ফিরে আসেন। ১১১০ সালে বাগদাদের একটি মসজিদে এক ইসমাইলি আহমদকে হত্যার চেষ্টা করে ব্যর্থ হয়। এর কিছুকাল পরেই সেলজুক সাম্রাজ্যের উজির হিসেবে খাতির আল-মুলক আবু মনসুর মায়বুদি আহমদের স্থলাভিষিক্ত হন। আলি ইবনুল আসিরের মতে, আহমদ এরপর বাগদাদে ব্যক্তিগত জীবনে অবসর নেন; তবে আনুশিরভান ইবনে খালিদের মতে, প্রথম মুহাম্মাদ আহমদকে দশ বছরের জন্য কারারুদ্ধ করেছিলেন।

১১২২ সালে প্রথম মুহাম্মাদের পুত্র দ্বিতীয় মাহমুদ সেলজুক সাম্রাজ্যের সুলতান হিসেবে শাসন করছিলেন এবং নিজাম আল-মুলকের আরেক পুত্র শামস আল-মুলক উসমান ছিলেন তার উজির। একই বছর আব্বাসীয় খলিফা আল-মুসতারশিদ তার উজির আমিদ আল-দাওলা জালাল আল-দিন হাসান ইবনে আলিকে পদচ্যুত ও কারারুদ্ধ করেন। তখন দ্বিতীয় মাহমুদ আহমদকে আল-মুসতারশিদের উজির হিসেবে চাপিয়ে দেন। পরবর্তীতে আহমদ মাজিয়াদিদ দুবাইস ইবনে সাদাকার বিরুদ্ধে যুদ্ধ করেন। আহমদ বাগদাদের চারপাশের প্রাচীরও শক্তিশালী করেছিলেন।

এক বছর পর, দ্বিতীয় মাহমুদ শামস আল-মুলক উসমানকে উজির পদ থেকে সরিয়ে দেন এবং তাকে মৃত্যুদণ্ড দেন। আব্বাসীয় খলিফা এই সুযোগটি কাজে লাগিয়ে আহমদকেও উজির পদ থেকে অব্যাহতি দেন। আহমদ এরপর বাগদাদের একটি মাদ্রাসায় অবসর নেন যেটি তার পিতা প্রতিষ্ঠা করেছিলেন—নিজামিয়া। জীবনের শেষ ২৫ বছর তিনি সেখানেই অতিবাহিত করেন এবং ১১৪৯/১১৫০ সালে মৃত্যুবরণ করেন।

## আরও দেখুন

* মালিক শাহ প্রথম
* ওমর খৈয়াম

## তথ্যসূত্র

## সূত্র
* 
* C. L. Klausner, *The Seljuk Vizierate, a Study of Civil Administration 1055-1194*, Cambridge, Massachusetts, 1973
* 
বিষয়শ্রেণী:১২শ শতাব্দীর ইরানি ব্যক্তি
বিষয়শ্রেণী:১২শ শতাব্দীর আব্বাসীয় খিলাফতের ব্যক্তি
ওয়ালিদ ইবনে হিশাম

**ওয়ালিদ ইবনে হিশাম ইবন আল-ওয়ালিদ ইবনে উকবা আল-মুয়াইতি** ( ; ) ছিলেন বনু উমাইয়ার একজন সদস্য, যিনি আরব-বাইজেন্টাইন যুদ্ধে সেনাপতি হিসেবে দায়িত্ব পালন করেন। এছাড়াও তিনি খলিফা দ্বিতীয় উমরের (  ) শাসনামলে জুন্দ কিন্নাসরিনের (উত্তর সিরিয়া) গভর্নর ছিলেন। তিনি হাদিস বর্ণনাকারী হিসেবেও প্রসিদ্ধ ছিলেন। 

## জীবনী
ওয়ালিদ ইবন হিশাম ছিলেন উমাইয়া রাজবংশের একজন প্রভাবশালী সৈনিক ও প্রশাসক। তিনি আল-ওয়ালিদ ইবন উক্ববার নাতি ছিলেন, যিনি বনু উমাইয়াদের আবু মুয়াইত শাখার সদস্য ছিলেন। উমাইয়া খলিফা প্রথম মুয়াবিয়ার পর থেকে এই পরিবারের সদস্যরা সাধারণত সামরিক নেতৃত্ব ও প্রশাসন সংক্রান্ত দায়িত্বে নিয়োজিত থাকতেন। ওয়ালিদ ইবন হিশামের সময়কাল উমাইয়া খিলাফতের বিস্তারের যুগ ছিল। তখন উমাইয়া আরব বাহিনী বাইজেন্টাইন সাম্রাজ্যের সীমান্তবর্তী অঞ্চলে ধারাবাহিকভাবে অভিযান পরিচালনা করত।

এর অংশ হিসেবে ৭১২/১৩ সালে তিনি একটি অভিযানের নেতৃত্ব দেন। এ অভিযানে বাইজেন্টাইন সাম্রাজ্যের অন্তর্ভুক্ত  আনা‌তোলিয়ার “গ্যাজেলন দুর্গে” (আরবরা একে গাজালা নামে অভিহিত করত) হামলা করা হয়। এই অভিযান কেবল সীমান্ত আক্রমণ ছিল না, বরং এটি ছিল বাইজেন্টাইনদের বিরুদ্ধে উমাইয়া শক্তি প্রদর্শনের একটি পদক্ষেপ। ওয়ালিদ বিভিন্ন প্রতিরক্ষা দুর্গ ও গুরুত্বপূর্ণ স্থান লক্ষ্য করে হামলা চালান এবং বাইজেন্টাইনদের ব্যাপক ক্ষয়ক্ষতি সাধন করেন। 

৭১৬/১৭ সালে তিনি আবারও বাইজেন্টাইনদের বিরুদ্ধে অভিযান পরিচালনা করেন। এবার তার সঙ্গে ছিলেন আমর ইবন কায়েস আল-কিনদি। তবে এই অভিযানে আন্টিওক (বর্তমান তুরস্ক ও সিরিয়ার সীমান্তবর্তী অঞ্চল) থেকে আসা আরব সৈন্যদের কিছু সদস্য নিহত হয়। এই সময় ওয়ালিদ কনস্টান্টিনোপলের এক প্রান্ত পর্যন্ত পৌঁছান এবং সেখানে কিছু স্থানীয়কে হত্যা ও বন্দী করে দামেস্কে আনেন। এটি উমাইয়াদের কনস্টান্টিনোপল আক্রমণের অংশ ছিল, যা মাসলামা ইবন আব্দুল মালিকের নেতৃত্বে পরিচালিত হয়। 

এছাড়াও খলিফা উমর ইবনে আব্দুল আজিজ ওয়ালিদকে জুন্দ কিন্নাসরিনের গভর্নর নিযুক্ত করেন। জুন্দ কিন্নাসরিন ছিল উমাইয়াদের একটি গুরুত্বপূর্ণ সামরিক ও প্রশাসনিক অঞ্চল, যা বর্তমান ভৌগলিকভাবে সিরিয়ার অংশ। ৭১৮/১৯ সালে তাকে জুন্দ হিমস থেকে আমর ইবন কায়স আল-কিন্দির সঙ্গে যৌথভাবে গ্রীষ্মকালীন অভিযানে পাঠানো হয়।

## হাদিস বর্ণনা
তিনি উম্মুল দারদা, ইবনে মুহাইরিজ ও মা'দান ইবনে আবি তালহা থেকে হাদিস বর্ণনা করেছেন।।

তাঁর থেকে হাদিস বর্ণনা করেছেন: আল-আওযাঈ, সুফিয়ান ইবনে উয়াইনাহ, তার ছেলে ইয়াইশ ইবনুল ওয়ালিদ ও মুহাম্মদ ইবনে উমর আল-তাঈ।

তাঁর সম্পর্কে রিজাল শাস্ত্রজ্ঞ ইয়াহইয়া ইবনে মা'ঈন বলেন: ওয়ালিদ ইবনে হিশাম বিশ্বস্ত বর্ণনাকারী ছিলেন। 

## আরো দেখুন

* বনু উমাইয়া 
* উমাইয়া খিলাফত

## তথ্যসূত্র


## গ্রন্থপঞ্জি

* 
* 
* 

বিষয়শ্রেণী:উমাইয়া গভর্নর
বিষয়শ্রেণী:হাদিস বর্ণনাকারী
ইবনে আল-সাগির

**ইবনে আল-সাগীর** বা **ইবনে সাগীর** (    ) ছিলেন দশম শতাব্দীর একজন মুসলিম ইতিহাসবিদ।তিনি রুস্তমিদের শাসনামলে একটি গুরুত্বপূর্ণ কেন্দ্র তিহার্ট শহরে বাস করতেন। তিনি ৯০৩ সালের দিকে তাঁর লেখা *"আখবার আল-আইম্মা আল-রুস্তমিয়িন"* গ্রন্থের জন্য সর্বাধিক পরিচিত।এ গ্রন্থটি মূলত রুস্তমিদ ইমাম এবং তাদের শাসনব্যবস্থার একটি বিস্তারিত বিবরণ।

## প্রাথমিক জীবন
ইবনে সাগির এই ডাকনামেই পরিচিত, তবে তার পূর্ণনাম কোথাও নথিভুক্ত নেই। তার উল্লেখযোগ্য কাজ, যেখানে তিনি তিহারতের রুস্তমীয় শাসকদের ('ইমাম') কালানুক্রমিক বর্ণনা দিয়েছেন, তা থেকে পাওয়া তথ্য ছাড়া তার সম্পর্কে খুব কমই জানা যায়। একইভাবে, তার জন্ম তারিখ এবং স্থান সম্পর্কেও বিস্তারিত তথ্য অজানা।

লেবানিজ পণ্ডিত ওয়াদাদ কাদি ইবনে আল-সাগিরের জন্মকাল ২৬৫ হিজরি থেকে ২৭০ হিজরির (৮৭৮–৮৮৪ খ্রিস্টাব্দ) মধ্যে বলে ধারণা করেন। এই অনুমানটি মূলত আবু আল-ইয়াকজান মুহাম্মাদের (রাজত্বকাল ৮৭৪–৮৯৪) শাসনের শেষ বছরগুলোতে তার উপস্থিতির ওপর ভিত্তি করে করা হয়েছে। তিনি তিহারতের জামে মসজিদে রুস্তমীয় ইমামের উপস্থিতিতে আয়োজিত মজলিসে অংশ নিতেন এবং সেখানে তাকে 'يا بني' ('হে আমার সন্তান') বলে সম্বোধন করা হতো, যা ইঙ্গিত দেয় যে তিনি তখন অল্পবয়সী ছিলেন। ২৮১ হিজরিতে (৮৯৪ খ্রিস্টাব্দ) আবু আল-ইয়াকজান মুহাম্মাদের মৃত্যু কাদিন এই অনুমানকে আরও জোরালো করে।

ইবনে আল-সাগিরের আদি নিবাস বা পরিচয় এখনও অজানা, কারণ এখন পর্যন্ত কোনো চূড়ান্ত ঐতিহাসিক প্রমাণ আবিষ্কৃত হয়নি। তবে বেশ কিছু অনুমান প্রস্তাব করা হয়েছে। ওয়াদাদ কাদি ধারণা করেন যে তিনি একজন মাগরেবি (উত্তর আফ্রিকান) হতে পারেন, কারণ প্রাচ্যের আব্বাসীয় খলিফাদের সম্পর্কে তার জ্ঞান ছিল সীমিত। তিনি আরও অনুমান করেন যে তিনি সম্ভবত তিহারতেরই (বর্তমান আলজেরিয়া) বাসিন্দা ছিলেন। এর বিপরীতে, আলজেরীয় পণ্ডিত ইব্রাহিম বাহাজ এবং মুহাম্মাদ নাসির, যারা তার বইটি সম্পাদনা ও টীকা প্রদান করেছেন, দাবি করেন যে তিনি তিহারতের লোক ছিলেন না। তারা ইবনে আল-সাগিরের বইয়ের একটি উদ্ধৃতির ওপর ভিত্তি করে এটি বলেন যেখানে লেখা আছে: "কোনো বহিরাগতই তাদের মধ্যে এসে বসবাস শুরু করেনি, যারা তাদের সাথে স্থায়ী হয়নি এবং তাদের মাঝে বসতি গড়েনি"। তারা মনে করেন, এটি নির্দেশ করে যে তিনি জন্মগতভাবে তাদের একজন ছিলেন না, অর্থাৎ তিনি শহরের স্থানীয় বাসিন্দা ছিলেন না। তারা প্রস্তাব করেন যে তার আদি নিবাস হতে পারে কুফা বা বসরা (বর্তমান ইরাক) অথবা কায়রোয়ান (বর্তমান তিউনিসিয়া)।

ইব্রাহিম বাহাজ এবং মুহাম্মাদ নাসির যুক্তি দেন যে, "ইবনে আল-সাগির সম্ভবত আবু আল-ইয়াকজান মুহাম্মাদের রাজত্বের শেষ বছরগুলোতে তিহারতে আসেন এবং সেখানে স্থায়ী হন। এটি ব্যাখ্যা করে কেন তার বইয়ের প্রথম অংশে তিনি বিশ্বস্ত ইবাদি সূত্র থেকে প্রাপ্ত মৌখিক বর্ণনার ওপর নির্ভর করেছেন, আর দ্বিতীয় অংশে তিনি রুস্তমীয় শাসনের সময়কার এমন সব ঘটনা লিপিবদ্ধ করেছেন যার তিনি নিজে প্রত্যক্ষদর্শী ছিলেন"।

তিহারতে তার শুরুর বছরগুলোতে, যে শহরে তিনি বেড়ে উঠেছেন এবং বসবাস করেছেন, ইবনে আল-সাগির আল-রাহাদিনা জেলায় একটি ছোট দোকান (*দুক্কান*) পরিচালনার মাধ্যমে তার বাণিজ্যিক কার্যক্রম শুরু করেন।

## আরও দেখুন

* রুস্তুমি রাজবংশ
* আবু যাকারিয়া আল-ওয়ারজলানী
* আহমদ ইবনে সাইদ আল-শাম্মাখি
* আবু আল-আব্বাস আহমদ আল-দারজিনি

## তথ্যসূত্র

### উদ্ধৃতি


### গ্রন্থপঞ্জি
 
বিষয়শ্রেণী:মৃত্যুর সাল অনুপস্থিত
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:উদ্ধৃতি শৈলীতে আরবি ভাষার উৎস (ar)
ইভেট অ্যামিস

**ইভেট অ্যামিস** (৪ জুন ১৯৩৬ - ৪ জুলাই ১৯৯৩) ছিলেন একজন ফরাসি গণিতবিদ যাঁর গবেষণা সংখ্যা তত্ত্ব এবং p-অ্যাডিক বিশ্লেষণ সম্পর্কিত ছিল। তিনি সোসাইটি ম্যাথমেটিক ডি ফ্রান্সের দ্বিতীয় মহিলা সভাপতি ছিলেন। তিনি p-অ্যাডিক সংখ্যা পদ্ধতির ওপর একটি পাঠ্যপুস্তক লিখেছিলেন, যা ১৯৭৫ সালে ফ্রান্সে প্রকাশিত হয়েছিল।

## শিক্ষা
অ্যামিস ১৯৫৬ সাল থেকে সেভ্রেস-এর ইকোলে নর্মালে সুপারিউর ডি জিউনস ফিলেস ()-এ গণিত অধ্যয়ন করেন, ১৯৫৯ সালে তিনি তাঁর অ্যাগ্রিগেশন (ফরাসি পাবলিক শিক্ষা ব্যবস্থায় সিভিল সার্ভিসের জন্য সবচেয়ে প্রতিযোগিতামূলক এবং মর্যাদাপূর্ণ পরীক্ষা) অর্জন করেন। তিনি ১৯৬৪ সাল পর্যন্ত প্যারিসের বিজ্ঞান অনুষদে () একজন সহকারী হিসেবে কর্মরত ছিলেন। সেই বছরই তিনি চার্লস পিসট-এর তত্ত্বাবধানে একটি স্টেট ডক্টরেট সম্পন্ন করেন। তাঁর গবেষণা পত্রের শিরোনাম ছিল *ইন্টারপোলেশন p-অ্যাডিক* [*p-অ্যাডিক ইন্টারপোলেশন*]।

## কর্মজীবন
ডক্টরেট ডিগ্রি অর্জনের পর, অ্যামিস পয়েটিয়ার্স বিশ্ববিদ্যালয়ে মায়েত্রে ডি কনফারেন্সেস (প্রভাষক) হন। ১৯৬৬ সালে, তিনি বোর্দো বিশ্ববিদ্যালয়ে অধ্যাপক নিযুক্ত হন এবং কলেজ ডি ফ্রান্সে কোর্স পেকট লেকচার সিরিজ প্রদান করেন। 

১৯৬৮ সালে অ্যামিস পয়েটিয়ার্সে ফিরে আসেন। ১৯৭০ সালে প্যারিস ডিডেরোট বিশ্ববিদ্যালয়ের প্রতিষ্ঠাতা অধ্যাপকদের মধ্যে তিনি একজন ছিলেন, সেখানে তিনি ১৯৭৮ থেকে ১৯৮১ সাল পর্যন্ত ভাইস প্রেসিডেন্ট ছিলেন। তিনি বিশ্ববিদ্যালয়ে সংখ্যা তত্ত্বের ওপর একটি সেমিনারের পরিচালক ছিলেন। 

১৯৭৫ সালে তিনি সোসাইটি ম্যাথেম্যাটিক ডি ফ্রান্সের সভাপতি হন। ১৯৭৪ সালে তিনি সোসাইটির তিনজন সহ-সভাপতির একজন ছিলেন এবং ২৫ সদস্যের কাউন্সিলের একমাত্র মহিলা ছিলেন। ১৯৫২ সালে মারি-লুইস ডুব্রেইল-জ্যাকোটিনের পর তিনি সোসাইটির দ্বিতীয় মহিলা সভাপতি হন। এরপরে ১৯৮৮ সালে মিরেইল মার্টিন-ডেসচ্যাম্পস তৃতীয় মহিলা সভাপতি হয়েছিলেন।

অ্যামিস ১৯৯৩ সালের ৪ঠা জুলাই হাউট-সাভোয়ের প্যাসিতে ক্যান্সারে আক্রান্ত হয়ে মারা যান। 

## পাঠ্যপুস্তক
অ্যামিস p-অ্যাডিক সংখ্যা পদ্ধতির ওপর একটি পাঠ্যপুস্তক লিখে ছিলেন, যার নাম ছিল *লেস নম্ব্রেস p-অ্যাডিক্স* (প্রেসেস ইউনিভার্সিটিয়ার্স ডি ফ্রান্স, ১৯৭৫)।

## স্বীকৃতি
১৯৬৩ সালে, অ্যামিসকে অ্যালবার্ট চ্যাটেলেট পদক প্রদান করা হয়েছিল।

২০২৬ সালে, আইফেল টাওয়ারে ইতিমধ্যে বিদ্যমান ৭২ জন পুরুষের নামের সাথে আরও ৭২ জন মহিয়সী নারীর নাম যুক্ত করার প্রস্তাব দেওয়া হয়েছে। অ্যামিস হলেন বিজ্ঞান, প্রযুক্তি, প্রকৌশল এবং গণিত (স্টেম) খাতের সেই ৭২ জন ঐতিহাসিক নারীদের মধ্যে অন্যতম একজন। প্যারিসের মেয়র অ্যান হিডালগো এই পরিকল্পনা ঘোষণা করেছিলেন, তিনি *ফেমস এট সায়েন্সেসের* ইসাবেল ভগলিন এবং আইফেল টাওয়ার পরিচালনাকারী অপারেটিং কোম্পানির প্রতিনিধিত্বকারী জিন-ফ্রাঙ্কোইস মার্টিন্সের নেতৃত্বে একটি কমিটির সুপারিশ অনুসরণ ক'রে এই নামের ঘোষণা করেছেন। 

## তথ্যসূত্র

বিষয়শ্রেণী:১৯৯৩-এ মৃত্যু
বিষয়শ্রেণী:১৯৩৬-এ জন্ম
বিষয়শ্রেণী:অপর্যালোচিত অনুবাদসহ পাতা
দিভশা আমিরা

**দিভশা আমিরা** (; ১৮৯৯ - ৯ এপ্রিল ১৯৬৬) একজন ইসরায়েলি গণিতবিদ এবং শিক্ষাবিদ ছিলেন।

## জীবনী
আমিরা রাশিয়ান সাম্রাজ্যের ব্রানস্ক অঞ্চলে রিভকা () এবং আহরন ইটিনের ঘরে জন্মগ্রহণ করেন। তিনি ১৯০৬ সালে তাঁর পরিবারের সাথে ইসরায়েলে অভিবাসিত হন। তাঁর বাবা ছিলেন আহুজাত বাইতের (বর্তমানে তেল আবিব) প্রতিষ্ঠাতাদের একজন, তেল আবিব গ্রেট সিনাগগের প্রতিষ্ঠাতা এবং জাফার প্রথম প্রকাশনা সংস্থার মালিক। আমিরা ১৯১৪ সালে হার্জলিয়া জিমনেসিয়াম থেকে শিক্ষালাভ করে দ্বিতীয় শ্রেণীতে স্নাতক হন।

আমিরা গ্যোটিঙেন বিশ্ববিদ্যালয়ে পড়াশোনা করেন এবং ১৯২৪ সালে হারমান মুন্টজের নির্দেশনায় জেনেভা বিশ্ববিদ্যালয় থেকে ডক্টরেট ডিগ্রি অর্জন করেন। ১৯২৫ সালে প্রকাশিত তাঁর ডক্টরেট গবেষণা পত্রে  ইউক্লিডীয় জ্যামিতির একটি প্রক্ষিপ্ত সংশ্লেষণ প্রদান করা হয়।

## শিক্ষাগত কর্মজীবন
জেনেভা ত্যাগ করার পর, আমিরা জেরুজালেমের জিমন্যাসিয়া রেহাভিয়াতে কাজ করেন এবং আইনস্টাইন ইনস্টিটিউট অফ ম্যাথমেটিক্সে জ্যামিতির ওপর বেশ কয়েকটি কোর্স পড়ান। পরে তিনি  এবং বেইট-হাকেরেম হাই স্কুলে শিক্ষকতা করেন, সেখানে তাঁর ছাত্রদের মধ্যে ছিলেন আর্নস্ট জি. স্ট্রসের মতো ভবিষ্যতের গণিতবিদরা।

## প্রকাশিত রচনা
হিলবার্টের *গ্রুণ্ডলাগেন ডের জিওমেট্রির* স্বতঃসিদ্ধ পদ্ধতি অনুসরণ করে আমিরা ১৯৩৮ সালে জ্যামিতির উপর একটি প্রাথমিক স্কুল পাঠ্যপুস্তক প্রকাশ করেন। তিনি ১৯৬৩ সালে একই বিষয়ে আরও উন্নত একটি পাঠ্যপুস্তক প্রকাশ করেন।

## আরও দেখুন

* ইসরায়েলে শিক্ষা
* ইসরায়েলে নারী

## তথ্যসূত্র

* গণিত বংশতালিকা প্রকল্পে দিভশা আমিরা

বিষয়শ্রেণী:রুশ-ইহুদি বংশোদ্ভূত ইসরায়েলি ব্যক্তি
বিষয়শ্রেণী:গ্যোটিঙেন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাঠ্যপুস্তক লেখক
বিষয়শ্রেণী:ইসরায়েলি গণিতবিদ
বিষয়শ্রেণী:রুশ সাম্রাজ্য থেকে উসমানীয় সাম্রাজ্যে অভিবাসী
বিষয়শ্রেণী:জেরুসালেমের হিব্রু বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর নারী গণিতবিদ
বিষয়শ্রেণী:১৯৬৬-এ মৃত্যু
বিষয়শ্রেণী:১৮৯৯-এ জন্ম
অ্যাস্ট্রিড আন হুয়েফ

**অ্যাস্ট্রিড আন হুয়েফ** হলেন একজন জার্মান বংশোদ্ভূত নিউজিল্যান্ডের গণিতবিদ, যিনি ওয়েলিংটনের ভিক্টোরিয়া বিশ্ববিদ্যালয়ে অধ্যাপক হিসেবে কর্মরত। ২০১৭ সাল পর্যন্ত তিনি ওটাগো বিশ্ববিদ্যালয়ে বিশুদ্ধ গণিতের চেয়ারের দায়িত্ব পালন করেন। তাঁর গবেষণার আগ্রহের মধ্যে রয়েছে কার্যকরী বিশ্লেষণ, অপারেটর বীজগণিত এবং গতিশীল ব্যবস্থা। তিনি ২০১৬ - ২০১৭ মেয়াদে নিউজিল্যান্ড ম্যাথমেটিক্যাল সোসাইটির সভাপতি ছিলেন। 

## শিক্ষা এবং কর্মজীবন
আন হুয়েফ কার্লসরুহে জন্মগ্রহণ করেন। ১৯৮৫ সালে অস্ট্রেলিয়ায় চলে আসার আগে কিশোর বয়সে তিনি দুই বছর নিউজিল্যান্ডে বসবাস করেছিলেন। এই আন্তর্জাতিক পদক্ষেপের কারণে তাঁর শিক্ষাব্যবস্থায় ব্যাঘাত ঘটেছিল, তাই তাঁকে উচ্চ বিদ্যালয়ে উচ্চতর গণিত না পড়ার পরামর্শ দেওয়া হয়েছিল, কিন্তু তবুও তিনি উচ্চতর গণিত নিয়েই পড়েছিলেন। তিনি নিউক্যাসল বিশ্ববিদ্যালয়ে কম্পিউটার বিজ্ঞানে স্নাতকোত্তর পড়াশোনা শুরু করেন, কিন্তু শেষ পর্যন্ত গণিতে সম্মান সহ ডাবল ডিগ্রি অর্জন করেন। সেখানে থাকাকালীন, ডার্টমাউথ কলেজের অধ্যাপক ডানা উইলিয়ামসের সঙ্গে তাঁর পরিচয় হয়। ডানা উইলিয়ামস ১৯৯৪ সালে ডার্টমাউথে আন হুয়েফের ডক্টরেট উপদেষ্টা হন। আন হুয়েফ ১৯৯৯ সালে তাঁর ডক্টরেট সম্পন্ন করেন। 

তিনি ডেনভার বিশ্ববিদ্যালয়ে একটি মেয়াদকালীন পদ গ্রহণ করেন এবং তারপর আট বছর ধরে নিউ সাউথ ওয়েলস বিশ্ববিদ্যালয়ে কাজ করেন এবং শেষে ২০০৮ সালে ওটাগোতে অধ্যক্ষ হিসেবে চলে আসেন। তিনি বর্তমানে নিউজিল্যান্ড ম্যাথমেটিক্যাল সোসাইটির নারী গণিত সম্প্রদায়ের সমন্বয় সাধন করেন।

২০১৯ সালে, আন হুয়েফ নিউজিল্যান্ডের রয়্যাল সোসাইটির ফেলো নির্বাচিত হন।

## তথ্যসূত্র




বিষয়শ্রেণী:২১শ শতাব্দীর নারী গণিতবিদ
বিষয়শ্রেণী:২০শ শতাব্দীর জার্মান গণিতবিদ
বিষয়শ্রেণী:ডার্টমাউথ কলেজের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
সুলায়মান আল-আরাবি

**সুলায়মান ইবনে ইয়াকজান আল-কালবি আল-আরাবি** () ছিলেন ৭৭৭ সালে বার্সেলোনা ও গিরোনার একজন আরব মুসলিম ওয়ালি (গভর্নর)। তিনি ৭৮০ সালে স্পেনের বার্সেলোনায় মৃত্যুবরণ করেন। 

## জীবনী
আল-আরাবির ইতিহাস মূলত মুসলিম ইতিহাসবিদ আবুল হাসান আলি ইবনে মুহাম্মাদ ইবনুল আসিরের ( ১১৬০–১২৩৩) রচনার উপর নির্ভর করে জানা যায়, যিনি আলি ইজ্জুদ্দিন ইবনুল আসির আল-জাজারি নামে পরিচিত। তবে তিনি এসব ঘটনা লেখেন প্রায় চার শতক পরে। তাঁর সূত্রে জানা যায় যে, ৭৭৭ সালের আগে কোনো এক সময় আব্বাসীয় গভর্নর আব্দুর রহমান ইবন হাবিব আল-সিক্লাবি স্পেনে অবতরণ করেন। তখন তিনি আল-আরাবিকে তার সঙ্গে যোগ দেওয়ার জন্য আমন্ত্রণ করেন; কিন্তু বার্সেলোনার গভর্নর আল-আরাবি তা প্রত্যাখ্যান করেন। এরপর আল-সিক্লাবি বার্সেলোনা অভিমুখে যাত্রা শুরু করেন; কিন্তু তিনি ভ্যালেন্সিয়ারের কাছে পরাজিত হন।

ইবনুল আসিরের বর্ণনা মতে, কর্দোবার তৎকালীন উমাইয়া আমির প্রথম আবদুর রহমান সুলায়মান আল-আরাবিকে তাঁর আনুগত্য করার আদেশ দেন। ফলে তিনি হুমকির মুখে পড়ে সাহায্যের জন্য চার্লাম্যাঁর কাছে একটি প্রতিনিধি দল পাঠান, যিনি তখন প্যাডারবর্নে অনুষ্ঠিত পরিষদে ছিলেন। এই প্রতিনিধিদল তার কাছে আল-আরাবির আনুগত্যের প্রস্তাব দেয়। পাশাপাশি জারাগোজার হুসায়ন ও হুয়েস্কার আবু তাউরের আনুগত্যের বিষয়টিও চার্লাম্যাঁর কাছে তুলে ধরে এবং শর্ত হিসেবে তারা সামরিক সহায়তা চায়। ফলে চার্লাম্যাঁর বাহিনী ৭৭৮ সালে পাইরিনিস অতিক্রম করে জারাগোজার দিকে যাত্রা শুরু করে এবং তখন তাঁর সঙ্গে সুলায়মানের নেতৃত্বাধীন বাহিনীও ছিল। কিন্তু জারাগোজার হুসাইন শহর হস্তান্তর করতে অস্বীকার করেন। কারণ তিনি কখনো চার্লম্যাঞ্জের প্রতি আনুগত্য প্রতিশ্রুতি দেননি। এক মাস অবরোধের পর চার্লাম্যাঁর ফিরে আসেন এবং মুসলিম মিত্রদের মধ্যে কিছু মানুষকে বন্দি করে নিজের সঙ্গে নিয়ে যান। সেই বন্দীদের মধ্যে সুলায়মানও ছিলেন বলে জানা যায়।  

ফিরতি পথে চার্লাম্যাঁর নাভারা অঞ্চলে বাস্কদের আক্রমণের শিকার হন। এর প্রতিশোধ হিসেবে তিনি পাম্পলোনা দখল করেন। তবে উত্তরের পথে তার সামরিক সরঞ্জাম বহনকারী বাহিনী রন্সেভক্স পাসের যুদ্ধে (১৫ আগস্ট, ৭৭৮) হামলার শিকার হয়। সুলায়মানের সন্তান আইসুন আল-আরাবি ও মাত্রূহ আল-আরাবি বাস্কদের সঙ্গে আক্রমণ চালিয়ে তাদের পিতাকে মুক্ত করেন। এরপর সুলেমান জারাগোজায় ফিরে আসেন। কিন্তু ৭৮০ সালে তার প্রাক্তন বন্ধু ও মিত্র হুসাইন তাকে হত্যা করেন।

এই ইতিহাসিক ঘটনা পরে *রোলান্ডের গান* নামে খ্রিস্টানদের মুখে মুখে প্রচারিত হয়। এটি মধ্যযুগীয় ফ্রান্স এবং পশ্চিম ইউরোপের খ্রিস্টান সংস্কৃতিতে খুবই গুরুত্বপূর্ণ হয়ে ওঠে। তবে মুসলিম সমাজে এর কোনো প্রভাব পড়েনি।

## তথ্যসূত্র

বিষয়শ্রেণী:আন্দালুসের ইতিহাস
বিষয়শ্রেণী:আন্দালুসের উমাইয়া গভর্নর
মিরিলে মার্টিন-ডেসচ্যাম্পস

থাম্ব|২০২০ সালে মিরিলে মার্টিন-ডেসচ্যাম্পস
**মিরিলে মার্টিন-ডেসচ্যাম্পস** একজন ফরাসি গণিতবিদ যিনি স্থান বক্ররেখার বীজগণিতীয় জ্যামিতি নিয়ে গবেষণা করেন। তিনি সোসাইটি ম্যাথমেটিক ডি ফ্রান্সের সভাপতি ছিলেন।

## শিক্ষা এবং কর্মজীবন
মার্টিন-ডেসচ্যাম্পস ১৯৬৫ থেকে ১৯৬৯ সাল পর্যন্ত ইকোলে নরমাল সুপারিউর ডি জুয়েনস ফিলস-এ পড়াশোনা করেন এবং ১৯৭৬ সালে প্যারিস-সুড বিশ্ববিদ্যালয় থেকে ডক্টরেট ডিগ্রি অর্জন করেন। তাঁর গবেষণা তত্ত্বাবধায়ক ছিলেন পিয়ের স্যামুয়েল। মার্টিন ১৯৬৯ থেকে ২০০৩ সাল পর্যন্ত ফরাসি জাতীয় বৈজ্ঞানিক গবেষণা কেন্দ্রের গবেষক ছিলেন, তারপর তিনি ভার্সাই সেন্ট-কোয়ান্টিন-এন-ইভেলিনস বিশ্ববিদ্যালয়ে অধ্যাপক হন। তিনি ২০১০ সালে অবসর গ্রহণ করেন এবং বিশ্ববিদ্যালয় তাঁর অবসরের সম্মানে একটি আলোচনা সভার আয়োজন করে।

তিনি ১৯৯৮ থেকে ২০০১ সাল পর্যন্ত সোসাইটি ম্যাথেম্যাটিক ডি ফ্রান্সের সভাপতি ছিলেন এছাড়াও, তিনি ২০০৬ সাল থেকে ইউরোপীয় ম্যাথমেটিক্যাল সোসাইটির নির্বাহী কমিটিতেও দায়িত্ব পালন করেন।

## গবেষণা
মার্টিন-ডেসচ্যাম্পস তাঁর ডক্টরাল গবেষণার কাজ করেছিলেন আলেকজাণ্ডার গ্রোথেণ্ডিকের শৈলীতে, বীজগাণিতিক জ্যামিতি নিয়ে। তাঁর পরবর্তী কাজের মধ্যে প্রক্ষিপ্ত স্থানে স্থান বক্ররেখার হিলবার্ট স্কিম অন্তর্ভুক্ত ছিল।

## তথ্যসূত্র




বিষয়শ্রেণী:ফরাসি নারী গণিতবিদ
বিষয়শ্রেণী:ফরাসি গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
গ্রেস অ্যাণ্ড্রুজ (গণিতবিদ)

**গ্রেস অ্যাণ্ড্রুজ** (৩০ মে, ১৮৬৯ - ২৭ জুলাই, ১৯৫১) ছিলেন একজন আমেরিকান গণিতবিদ। তিনি এবং শার্লট অ্যাঙ্গাস স্কট, ১৯০৬ সালে প্রকাশিত *আমেরিকান মেন অফ সায়েন্সের* প্রথম সংস্করণে তালিকাভুক্ত মাত্র দু'জন মহিলা ছিলেন।

## শিক্ষা
গ্রেস অ্যাণ্ড্রুজ ছিলেন এডওয়ার্ড গেয়ার অ্যাণ্ড্রুজের পাঁচ সন্তানের মধ্যে একজন; তাঁর পিতা এডওয়ার্ড একজন মেথোডিস্ট এপিস্কোপাল বিশপ এবং স্কুল প্রশাসক ছিলেন। অ্যাণ্ড্রুজ ব্রুকলিনে জন্মগ্রহণ করেন। ছোটবেলায় তাঁকে ঘন ঘন বিভিন্ন স্থানে ঘুরতে হয়েছে, তিনি ওহিও, আইওয়া, ওয়াশিংটন ডিসি এবং এমনকি ইউরোপেও ছিলেন। তিনি মাউন্ট ভার্নন সেমিনারি অ্যাণ্ড কলেজে পড়াশোনা করেন এবং শেষে ১৮৯০ সালে ওয়েলেসলি কলেজ থেকে স্নাতক ডিগ্রি অর্জন করেন। তিনি ওয়েলেসলিতে পাঁচ বছরের একটি পাঠ্যক্রম গ্রহণ করেছিলেন যার মধ্যে সঙ্গীতও অন্তর্ভুক্ত ছিল।

তিনি স্নাতকোত্তর অধ্যয়নের জন্য কলম্বিয়া বিশ্ববিদ্যালয়ে যান, ১৮৯৯ সালে এএম ডিগ্রি অর্জন করেন এবং ১৯০১ সালে পিএইচডি সম্পন্ন করেন। তাঁর গবেষণামূলক প্রবন্ধ ছিল *সপ্তম শ্রেণীর আদিম দ্বৈত লঘিষ্ঠ তল এবং এর অনুবন্ধী* ()।

## কর্মজীবন
অ্যাণ্ড্রুজ ১৯০০ থেকে ১৯০২ সাল পর্যন্ত বার্নার্ড কলেজে গণিতের সহকারী অধ্যাপক হিসেবে কাজ করেছিলেন। এরপর তিনি ১৯০৩ থেকে ১৯২৬ সাল পর্যন্ত ওয়েসলিয়ান বিশ্ববিদ্যালয়ের কোষাধ্যক্ষের হিসাবরক্ষক হিসেবে ব্রুকলিনে তাঁর নিজের বাড়ি থেকে কাজ করেছিলেন। তিনি মেথোডিস্ট এপিস্কোপাল চার্চের ওম্যান'স ফরেন মিশনারি সোসাইটির নিউ ইয়র্ক শাখার বিভিন্ন পদে নির্বাহী হিসেবেও কাজ করেছিলেন। 

## তথ্যসূত্র

বিষয়শ্রেণী:২০শ শতাব্দীর মার্কিন নারী বিজ্ঞানী
বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
বিষয়শ্রেণী:ওয়েলেসলি কলেজের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন নারী গণিতবিদ
বিষয়শ্রেণী:১৯৫১-এ মৃত্যু
বিষয়শ্রেণী:১৮৬৯-এ জন্ম
লিডিয়া অ্যাঞ্জেলেরি হুগেল

**লিডিয়া অ্যাঞ্জেলেরি হুগেল** (জন্ম ১৯৬০) হলেন একজন ইতালীয় গণিতবিদ।  বিমূর্ত বীজগণিত এবং রিপ্রেজেন্টেশন থিয়োরি নিয়ে তাঁর গবেষণা মূলত টিল্টিং থিওরি এবং এর শাখা সিল্টিং থিওরির ওপর আলোকপাত করে। তিনি ভেরোনা বিশ্ববিদ্যালয়ের বীজগণিতের অধ্যাপক।

## শিক্ষা এবং কর্মজীবন
অ্যাঞ্জেলেরি হুগেল ১৯৬০ সালে মিলানে জন্মগ্রহণ করেন। তিনি মিউনিখের লুডভিগ ম্যাক্সিমিলিয়ান বিশ্ববিদ্যালয়ে গণিত অধ্যয়ন করেন এবং ১৯৯১ সালে ওল্ফগ্যাং জিমারম্যানের তত্ত্বাবধানে পিএইচডি সম্পন্ন করেন।

তিনি ১৯৯২ থেকে ২০০২ সাল পর্যন্ত মিউনিখের লুডভিগ ম্যাক্সিমিলিয়ান বিশ্ববিদ্যালয়ে পোস্টডক্টরাল গবেষক হিসেবে কাজ করেন এবং ২০০০ সালে সেখান থেকে *হ্যাবিলিটেশন* (বিশ্ববিদ্যালয়ের সর্বোচ্চ ডিগ্রি) অর্জন করেন। ২০০২ সালে, তিনি বার্সেলোনার অটোনমাস বিশ্ববিদ্যালয়ে র‍্যামন ওয়াই কাজাল ফেলো ছিলেন। তিনি স্বল্প সময়ের জন্য ইনসুব্রিয়া বিশ্ববিদ্যালয়ে সহযোগী অধ্যাপক হিসেবে দায়িত্ব পালন করেছিলেন, এরপর তিনি ভেরোনা বিশ্ববিদ্যালয়ে সহযোগী অধ্যাপক হিসেবে যোগদান করেন। ২০১৬ সালে তিনি ভেরোনা বিশ্ববিদ্যালয়ে পূর্ণাঙ্গ অধ্যাপক হিসেবে যোগদান করেন।

ভেরোনা বিশ্ববিদ্যালয়ে, তিনি ২০১৩ থেকে ২০১৯ সাল পর্যন্ত আন্তর্জাতিক সম্পর্কের ভাইস-রেক্টর হিসেবে দায়িত্ব পালন করেন।

## বই
অ্যাঞ্জেলেরি হুগেল *হ্যাণ্ডবুক অফ টিল্টিং থিওরি* বইটির (কেমব্রিজ ইউনিভার্সিটি প্রেস, লন্ডন ম্যাথমেটিক্যাল সোসাইটি লেকচার নোট সিরিজ ৩৩২, ২০০৭ ) সহ-সম্পাদক, তিনি ডিয়েটার হ্যাপেল এবং হেনিং ক্রাউসের সাথে সম্পাদনা করছিলেন।

## তথ্যসূত্র




## বহিঃসংযোগ
* 

বিষয়শ্রেণী:মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বীজগণিতবিদ
বিষয়শ্রেণী:ইতালীয় গণিতবিদ
বিষয়শ্রেণী:ইতালীয় নারী গণিতবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
পাওলা অ্যান্টোনিয়েত্তি

**পাওলা এফ অ্যান্টোনিয়েত্তি** (জন্ম ১৯৮০) একজন ইতালীয় ফলিত গণিতবিদ এবং সাংখ্যিক বিশ্লেষক। তাঁর গবেষণা আংশিক ডিফারেনশিয়াল সমীকরণের জন্য সংখ্যাসূচক পদ্ধতি এবং বিশেষ করে ডোমেন ডিকম্পোজিশন পদ্ধতি সম্পর্কিত। পরিগণনামূলক বিজ্ঞান এবং ফলিত বিজ্ঞানে এর প্রয়োগ আছে, যেমন স্নায়ু অবক্ষয়জনিত রোগের গণনামূলক মডেলিং এবং ভূকম্পন তরঙ্গের বিস্তারের অনুকরণ। তিনি মিলানের পলিটেকনিক বিশ্ববিদ্যালয়ের সংখ্যা বিশ্লেষণের অধ্যাপক।

## শিক্ষা এবং কর্মজীবন
অ্যান্টোনিয়েত্তির জন্ম ১৯৮০ সালে মিলানে। তিনি ২০০৩ সালে পাভিয়া বিশ্ববিদ্যালয় থেকে *লরিয়া কাম লড* ডিগ্রি অর্জন করেন এবং ২০০৭ সালে পিএইচডি করার জন্য সেখানেই পড়াশোনা চালিয়ে যান। তাঁর গবেষণাপত্রের শিরোনাম ছিল *ডোমেন ডিকম্পোজিশন, স্পেকট্রাল কারেক্টনেস অ্যাণ্ড নিউমেরিক্যাল টেস্টিং অফ ডিসকন্টিনিউয়াস গ্যালারকিন মেথডস*। অ্যানালিসা বাফা এবং ইলারিয়া পেরুগিয়া যৌথভাবে এটির তত্ত্বাবধান করেছিলেন, এবং এর মধ্যে অক্সফোর্ড বিশ্ববিদ্যালয়ে অতিথি শিক্ষার্থী হিসেবে কাটানো সময়ও অন্তর্ভুক্ত ছিল।

নটিংহ্যাম বিশ্ববিদ্যালয়ে পোস্টডক্টরাল গবেষণার পর, তিনি ২০০৮ সালে মিলানের পলিটেকনিক বিশ্ববিদ্যালয়ে টেনার-ট্র্যাক সহকারী অধ্যাপক হিসেবে ইতালিতে ফিরে আসেন। ২০১৫ সালে তাঁকে সহযোগী অধ্যাপক হিসেবে নিযুক্ত করা হয় এবং ২০১৯ সালে পূর্ণ অধ্যাপক হিসেবে পদোন্নতি দেওয়া হয়। ২০২৩ সালে আইরিন সাবাদিনি তাঁকে ল্যাবরেটরির মডেলিং অ্যাণ্ড সায়েন্টিফিক কম্পিউটিং (মক্স) প্রধান নিযুক্ত করেন। 

## স্বীকৃতি
ছাত্রাবস্থায়, আন্তোনিয়েত্তি পাভিয়া বিশ্ববিদ্যালয়ের এস. সিনকুইনি এবং এম. সিনকুইনি সিবারিও পুরস্কার জিতেছিলেন।

২০০৮ সালে, ইতালীয় সোসাইটি ফর ইণ্ডাস্ট্রিয়াল অ্যাপ্লিকেশনস অফ ম্যাথমেটিক্স (এসআইএমএআই) তাঁকে তাদের এফ. সালেরি পুরস্কার প্রদান করে, এবং তিনি ২০১৫ সালের এসআইএমএআই পুরস্কারের বিজয়ী ছিলেন। 

২০২০ সালে, ইউরোপীয় কমিউনিটি অন কম্পিউটেশনাল মেথডস ইন অ্যাপ্লায়েড সায়েন্সেস (ইসিসিওএমএএস) তাঁকে তাদের জ্যাক-লুই লায়ন্স পুরস্কার প্রদান করে। 

তিনি *"নেমেসিস" ইআরসি সাইনার্জি* অনুদান ২০২৩-এর প্রাপক।

## তথ্যসূত্র




## বহিঃসংযোগ
* হোম পেজ
*    দ্বারা সূচীকৃত

বিষয়শ্রেণী:ইতালীয় গণিতবিদ
বিষয়শ্রেণী:ইতালীয় নারী গণিতবিদ
বিষয়শ্রেণী:জীবিত ব্যক্তি
বিষয়শ্রেণী:১৯৮০-এ জন্ম
পাশের বাড়ী

***পাশের বাড়ী*** হল ১৯৫২ সালের একটি ভারতীয় বাংলা ভাষার প্রণয়ধর্মী হাস্যরসাত্মক চলচ্চিত্র, যা অরুণ চৌধুরীর একই নামের ছোট গল্পের উপর ভিত্তি করে সুধীর মুখোপাধ্যায় পরিচালিত। এই চলচ্চিত্রটি ১৯৫২ সালের ৭ মার্চ প্রোডাকশন সিন্ডিকেটের ব্যানারে মুক্তি পায়। ছবিটি বক্স অফিসে একটি বড় সাফল্য ছিল, সাবিত্রী চট্টোপাধ্যায়কে স্টারডমের দিকে নিয়ে যায়। তেলেগু ছবি পাক্কা ইন্তি আম্মায়ি (১৯৫৩) এবং পাক্কিন্তি আম্মায়ি (১৯৮১), তামিল ছবি অদুথা ভিট্টু পেন (১৯৬০), হিন্দি ছবি পড়োসান (১৯৬৮), এবং পাক্কাডু ২০৪ ছবি সহ একই গল্প অবলম্বনে বেশ কয়েকটি ভারতীয় চলচ্চিত্র তৈরি করা হয়েছিল।

## পটভূমি
এটি একজন সাধারণ মানুষের প্রেমের গল্প, যে তার পাড়ার মহিলার প্রেমে পড়ে। মহিলাটির গান এবং নাচের প্রতি যথেষ্ট আগ্রহ রয়েছে। গান গাওয়ার ক্ষমতা না থাকা লোকটি তাকে মুগ্ধ করতে চায় কিন্তু ব্যর্থ হয়। সে তার বন্ধুর সাহায্য নেয়, যে একজন ভালো গায়ক।

## অভিনয়শিল্পী

* ভানু বন্দ্যোপাধ্যায়
* সত্য বন্দ্যোপাধ্যায়
* সাবিত্রী চট্টোপাধ্যায়
* ধনঞ্জয় ভট্টাচার্য
* অনুপ কুমার

## তথ্যসূত্র

## বহিঃসংযোগ
* 

বিষয়শ্রেণী:১৯৫২-এর ভারতীয় চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
বিষয়শ্রেণী:অন্য ভাষায় পুনর্নির্মিত বাংলা চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:১৯৫২-এর প্রণয়ধর্মী হাস্যরসাত্মক চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:বাংলা ভাষার প্রণয়ধর্মী হাস্যরসাত্মক চলচ্চিত্র
৩২তম অ্যাক্টর পুরস্কার

**৩২তম অ্যাক্টর পুরস্কার** (পূর্বে **স্ক্রিন অ্যাক্টরস গিল্ড পুরস্কার** নামে পরিচিত) ২০২৫ সালের শ্রেষ্ঠ চলচ্চিত্রস ও টেলিভিশন অনুষ্ঠানসমূহকে স্বীকৃতি প্রদানের লক্ষ্যে ২০২৬ সালের ১লা মার্চ ক্যালিফোর্নিয়া অঙ্গরাজ্যের লস অ্যাঞ্জেলেসের শ্রাইন অডিটোরিয়াম অ্যান্ড এক্সপো হলে অনুষ্ঠিত হয়। টানা তৃতীয়বারের মত অনুষ্ঠানটি নেটফ্লিক্সে সরাসরি সম্প্রচার করা হয়, যা রাত ৮:০০ ঘটিকা ইএসটি / বিকাল ৫:০০ ঘটিকা পিএসটি-এ শুরু হয়। অভিনেত্রী ক্রিস্টেন বেল তৃতীয়বারের মত এই অনুষ্ঠান উপস্থাপনা করেন, এর আগে তিনি ২০১৮ ও ২০২৫ সালের অনুষ্ঠান উপস্থাপনা করেছিলেন।

২০২৬ সালের ৭ই জানুয়ারি জ্যানেল জেমস ও কনর স্টরি মনোনীতদের নাম ঘোষণা করেন। *[[ওয়ান ব্যাটল আফটার অ্যানাদার]]* সর্বাধিক ৭টি বিভাগে মনোনয়ন লাভ করে।

২০২৫ সালের ১৮ই ডিসেম্বর হ্যারিসন ফোর্ডকে ২০২৫ সালের স্যাগ-অ্যাফট্রা আজীবন সম্মাননা পুরস্কার প্রাপক হিসেবে ঘোষণা দেওয়া হয়।

## আরও দেখুন

* ৫৩তম অ্যানি পুরস্কার
* ৩৯তম ইউরোপিয়ান চলচ্চিত্র পুরস্কার
* ৪১তম ইন্ডিপেন্ডেন্ট স্পিরিট পুরস্কার
* ১৫তম এএসিটিএ আন্তর্জাতিক পুরস্কার
* ৯৮তম একাডেমি পুরস্কার
* ১৪তম কানাডিয়ান স্ক্রিন পুরস্কার
* ৩১তম ক্রিটিকস' চয়েস পুরস্কার
* ৮৩তম গোল্ডেন গ্লোব পুরস্কার
* ৪৬তম গোল্ডেন রাসবেরি পুরস্কার
* ৭৮তম ডিরেক্টর্স গিল্ড অব আমেরিকা পুরস্কার
* ৩৭তম প্রডিউসার্স গিল্ড অব আমেরিকা পুরস্কার
* ৭৯তম ব্রিটিশ অ্যাকাডেমি চলচ্চিত্র পুরস্কার
* ৭৮তম রাইটার্স গিল্ড অব আমেরিকা পুরস্কার
* ৫৩তম স্যাটার্ন পুরস্কার
* ৩০তম স্যাটেলাইট পুরস্কার
* ৫১তম সেজার পুরস্কার

## পাদটীকা

## তথ্যসূত্র

## বহিঃসংযোগ
* 
* 

বিষয়শ্রেণী:২০২৫-এর চলচ্চিত্র পুরস্কার
বিষয়শ্রেণী:২০২৫-এর টেলিভিশন পুরস্কার
*৩২তম
বিষয়শ্রেণী:মার্কিন যুক্তরাষ্ট্রে ২০২৬-এর পুরস্কার
বিষয়শ্রেণী:লস অ্যাঞ্জেলেসে ২০২৬
বিষয়শ্রেণী:মার্কিন যুক্তরাষ্ট্রে মার্চ ২০২৬-এর ঘটনাবলি
জুলিয়া নিরানি-পেরেরা

**জুলিয়া নিরানি-পেরেরা** (, ; জন্ম: ২০ সেপ্টেম্বর ২০০১) হলেন একজন ফরাসি স্নোবোর্ডার। তিনি আন্তর্জাতিক প্রতিযোগিতায় ফ্রান্সের প্রতিনিধিত্ব করেন এবং স্নোবোর্ডিংয়ের স্নোবোর্ড ক্রস বিভাগে অংশগ্রহণ করে থাকেন।

নিরানি-পেরেরা ফ্রান্সের প্রতিনিধি হিসেবে ২০১৮, ২০২২ এবং ২০২৬ শীতকালীন অলিম্পিকে অংশগ্রহণ করেছেন; এই সময়ে তিনি একটি রৌপ্য পদক জয়লাভ করেছেন।  

## প্রারম্ভিক জীবন
জুলিয়া নিরানি-পেরেরা ২০০১ সালের ২০শে সেপ্টেম্বর তারিখে ফ্রান্সের কেঁসি-সু-সেনারে জন্মগ্রহণ করেছেন এবং সেখানেই তার শৈশব অতিবাহিত হয়।

## খেলোয়াড়ি জীবন
নিরানি-পেরেরা ফ্রান্সের প্রতিনিধি হিসেবে ২০২৬ শীতকালীন অলিম্পিকে স্নোবোর্ডিংয়ের সর্বমোট দুইটি পৃথক প্রতিযোগিতায় প্রতিদ্বন্দ্বিতা করেছেন।

তিনি নারীদের স্নোবোর্ড ক্রস প্রতিযোগিতায় অংশগ্রহণ করেছিলেন। তিনি প্রতিযোগিতার বাছাইপর্বের সেরা রানটি ১:১৩.৩২ সময়ে সম্পন্ন করে চতুর্থ স্থান অধিকার করে নকআউট পর্বে অংশগ্রহণ করেন, যেখানে তিনি সার্বিকভাবে ৬ষ্ঠ স্থান অধিকার করেন।

## তথ্যসূত্র

## বহিঃসংযোগ

* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি নারী স্নোবোর্ডার

বিষয়শ্রেণী:ফ্রান্সের অলিম্পিক স্নোবোর্ডার
বিষয়শ্রেণী:২০২৬ শীতকালীন অলিম্পিকের স্নোবোর্ডার
আলি ইবনে সুলায়মান ইবনে আলি আল-হাশিমি

**আলি ইবনে সুলায়মান আল-হাশিমি** ( ) ছিলেন অষ্টম শতাব্দীর একজন আব্বাসীয় রাজপুত্র ও প্রাদেশিক গভর্নর। আব্বাসীয় খিলাফতের সময় তিনি ইয়েমেন, আল-জাজিরা ও মিশরসহ বেশ কয়েকটি প্রদেশের গভর্নর হিসেবে দায়িত্ব পালন করেন। 

## জীবনী
আলি ছিলেন সুলায়মান ইবনে আলির পুত্র। সুলায়মান ইবন আলি ছিলেন আব্বাসীয় বিপ্লবের পরবর্তী সময়ের একজন প্রারম্ভিক আব্বাসীয় ব্যক্তিত্ব, যিনি কয়েক বছর ধরে বসরার গভর্নর হিসেবে দায়িত্ব পালন করেন। আলি নিজেও শাসক আব্বাসীয় বংশের একজন আত্মীয় ছিলেন। তিনি প্রথম দুই আব্বাসীয় খলিফা আস-সাফ্ফাহ (শাসনকাল ৭৫০–৭৫৪) ও আল-মানসুরের (শাসনকাল ৭৫৪–৭৭৫) প্রথম চাচাতো ভাই ছিলেন।

খলিফা আল-মাহদির আমলে ( ৭৭৫–৭৮৫) আলি বিভিন্ন গুরুত্বপূর্ণ প্রশাসনিক দায়িত্ব পালন করেন। ৭৭৭ থেকে ৭৭৮ সালের মধ্যে তিনি ইয়েমেনের গভর্নর হিসেবে দায়িত্ব পালন করেন। এছাড়া তিনি একবার বা দুইবার জাজিরা এবং কিন্নাসরিন অঞ্চলের গভর্নর হিসেবেও দায়িত্ব পালন করেন (প্রায় ৭৮২–প্রায় ৭৮৫)।

এই দায়িত্ব পালনকালে তিনি গুরুত্বপূর্ণ কিছু প্রশাসনিক পদক্ষেপ গ্রহণ করেন। তাঁর ব্যাপারে বলা হয়, তিনি রাক্কার বাজারগুলোকে শহরের ভেতর থেকে সরিয়ে রাক্কা ও আল-রাফিকা শহরের মাঝামাঝি একটি কেন্দ্রীয় স্থানে স্থানান্তর করেন, যাতে বাণিজ্যিক কার্যক্রম আরও সুসংগঠিত হয়। একই সময়ে খলিফা আল-মাহদি তাকে সীমান্তবর্তী শহর হাদাস পুনর্নির্মাণ করার নির্দেশ দেন বলে জানা যায়। এর আগে বাইজেন্টাইনদের আক্রমণে শহরটি প্রায় ধ্বংস হয়ে গিয়েছিল।

৭৮৫ সালে বাইজেন্টাইনদের সঙ্গে করা একটি সন্ধি ভেঙে গেলে আলিকে একদল অশ্বারোহী বাহিনীসহ অভিযান পরিচালনার জন্য প্রেরণ করেন। এই বাহিনীর নেতৃত্বে ছিলেন ইয়াজিদ ইবন বদর ইবন আল-বাত্তাল। তাদের অভিযানের ফলে কিছু যুদ্ধলব্ধ সম্পদ (গনিমত) অর্জিত হয়।

৭৮৬ সালে খলিফা আল-হাদি আলীকে মিশরের গভর্নর হিসেবে নিয়োগ দেন। একই বছরে পরবর্তীতে যখন হারুনুর রশিদ খিলাফতের সিংহাসনে অধিষ্ঠিত হন, তখনও তাকে সেই পদে বহাল রাখা হয়। ফুস্তাতে গভর্নর হিসেবে দায়িত্ব পালনকালে তিনি *“সৎ কাজের আদেশ ও অসৎ কাজের নিষেধ*” নীতির ভিত্তিতে একটি সামাজিক সংস্কারমূলক অভিযান শুরু করেন। এর অংশ হিসেবে তিনি বাদ্যযন্ত্র ব্যবহার ও মদ্যপান নিষিদ্ধ করার মতো কিছু বিধিনিষেধ আরোপ করেন। এছাড়া তিনি সম্প্রতি নির্মিত কিছু খ্রিস্টান গির্জার বিরুদ্ধে ব্যবস্থা গ্রহণ করেন। এর মধ্যে আনবা শেন্দুয়ার নিকটবর্তী মেরি গির্জা ও কনস্টান্টাইনের দুর্গের ভেতরের কয়েকটি গির্জা উল্লেখযোগ্য ছিল। তিনি ৭৮৭ সাল  পর্যন্ত মিশরের গভর্নর পদে বহাল ছিলেন। পরে তাকে অপসারণ করে তার স্থলাভিষিক্ত করা হয় মুসা ইবন ঈসা ইবন মুসা আল-হাশিমিকে। 

তার মৃত্যুর সঠিক সাল নিয়ে ঐতিহাসিকদের মধ্যে মতভেদ রয়েছে। কিছু সূত্র অনুযায়ী, তিনি ৭৮৮ সালে মৃত্যুবরণ করেন এবং অন্য কিছু সূত্রে ৭৯৪ সাল উল্লেখ করা হয়।

## তথ্যসূত্র


## সূত্র

* 
* 
* 
* 
* 
* 
* 
* 
* 
* 
* 
* 
* 
* 

বিষয়শ্রেণী:আব্বাসীয় খলিফার পুত্র
বিষয়শ্রেণী:আব্বাসীয় গভর্নর
সেরাগুলোর মাঝে তালিকাভুক্ত অ্যানিমে সিরিজ়ের তালিকা

এটি এমন একটি অ্যানিমে সিরিজ়ের তালিকা যা টেলিভিশন সমালোচক বা সংবাদপত্রগুলো সর্বকালের সেরাগুলোর মাঝে বিবেচনা করেছে। অ্যানিমে সিরিজ়গুলো তাঁদের সম্পাদকীয় কর্মীদের দ্বারা বাছাইকৃত বিভিন্ন প্রকাশনা (সর্বকাল, নেটওয়ার্ক এবং ধারাসহ) থেকে কমপক্ষে পাঁচটি ভিন্ন সেরা তালিকায় অন্তর্ভুক্ত করা হয়েছে।

## তালিকা

## প্রকাশনা
টীকা বিভাগের তথ্যসূত্র সংখ্যাগুলো দেখায় যে, ১৪টি নির্বাচিত প্রকাশনার মধ্যে কোনগুলো অ্যানিমে সিরিজ়ের তালিকাভুক্ত।

* *সিজি ম্যাগাজ়িন* – ২০২৪ 
* *কোলাইডার* – ২০২৫ 
* *গেম র‍্যান্ট* – ২০২৪ 
*  – ২০২৫ 
* *গেমসরাডার+* – ২০২৫ 
* *[[আইজিএন]]* – ২০২২ 
* *জাপান ওয়েব ম্যাগাজ়িন* – ২০২০,  ২০২৫ 
*  – ২০২৪ 
* *ম্যানস হেলথ়* – ২০২৩ 
* *মুভিওয়েব* – ২০২৫ 
* *পেস্ট* – ২০১৮,  ২০২৪ 
* রটেন টম্যাটোজ় – ২০২০ 
* *[[স্ক্রিন র‍্যান্ট]]* – ২০২৬ 
* *[[দ্য টাইমস অব ইন্ডিয়া|টাইমস অভ় ইন্ডিয়া]]* – ২০২৫ 

## টীকা
তথ্যসূত্র সংখ্যাগুলো দেখায় যে, কোন কোন প্রকাশনাগুলোতে অ্যানিমে সিরিজ়টি অন্তর্ভুক্ত রয়েছে।

## তথ্যসূত্র

বিষয়শ্রেণী:শীর্ষ তালিকা
বিষয়শ্রেণী:টেলিভিশন ধারাবাহিকের তালিকা
বিষয়শ্রেণী:অ্যানিমের তালিকা
মুহাম্মদ ইবনে হেন্দুশাহ নাখজাভানি

**মুহাম্মদ ইবনে হেন্দুশাহ নাখজাভানি ছিলেন ১৪শ শতাব্দীর ফার্সী ভাষায় রচিত বেশ কয়েকটি রচনার একজন লেখক ।তিনি**  খ্রিস্টাব্দে জন্ম ও ১৩৬৬ খ্রিস্টাব্দের পর মৃত্যুবরণ করেন।তি**নি শামস-ই মুন্সি** নামেও পরিচিত।তাকে    প্রায়ই তার পিতা হিন্দুশাহ মনে করে ভুল করা হয়।তার পিতা উল্লেখযোগ্যভাবে ঐতিহাসিক ইতিহাসগ্রন্থ *"তাজারিব আল-সালাফ"* লিখেছিলেন।এটি মূলত ইবনে আল-তিকতাকা (মৃত্যু ১৩১০) কর্তৃক আরবি ভাষায় লেখা *কিতাব আল-ফাখরির* অনুবাদ এবং পরিমার্জন। 

## জীবন
নাখজাওয়ানির জীবন সম্পর্কে খুব সামান্যই জানা যায়। তিনি ছিলেন হিন্দুশাহ ইবনে সাঞ্জারি গিরানি (বা কিরানি)-র পুত্র—সাঞ্জার নামটি সম্ভবত তুর্কি বংশোদ্ভূত হওয়ার ইঙ্গিত দেয়, অন্যদিকে তার *[[Arabic nouns and adjectives#Nisba|নিসবাহ]]* নাখজাওয়ানি পূর্ব ট্রান্সককেশিয়ার নাখজাওয়ান শহরের সাথে তার সংযোগকে নির্দেশ করে। নাখজাওয়ানি তার ঊর্ধ্বতন কর্মকর্তা পারসিক রাষ্ট্রনায়ক গিয়াস আল-দিন মুহাম্মদের জন্য 'সিহাহ আল-ফুরস' (Sihah al-Furs) নামক একটি ফারসি শব্দকোষ লিখেছিলেন; গিয়াস আল-দিন ছিলেন বিখ্যাত ইলখানাত উজির রশিদ আল-দিন হামদানির (মৃত্যু ১৩১৮) পুত্র। তিনি তুর্কি ভাষায় ব্যাখ্যাসহ আরেকটি ফারসি শব্দকোষও লিখে থাকতে পারেন বলে ধারণা করা হয়।

গিয়াস আল-দিন মুহাম্মদের নির্দেশনায় নাখজাওয়ানি 'দস্তুর আল-কাতিব ফি তায়িন আল-মারাতিব' (Dastur al-Katib fi Ta'yin al-Maratib) নামক প্রশাসনিক নির্দেশিকাটি লিখতে শুরু করেন, যা তিনি ১৩৬০ সালের ১৯ মে সম্পন্ন করেন। এটি প্রাথমিকভাবে ইলখানাতের শেষ শাসক আবু সাঈদ বাহাদুর খানের (রাজত্বকাল ১৩১৬–১৩৩৫) জন্য লেখা শুরু হলেও, পরবর্তীতে এটি আরবীয় ইরাক ও আজারবাইজানের জালাইরিদ সুলতান শেখ ওয়াইস জালাইরিকে (রাজত্বকাল ১৩৫৬–১৩৭৪) উৎসর্গ করা হয়। তা সত্ত্বেও নাখজাওয়ানি তার গ্রন্থে উভয় শাসকেরই প্রশংসা করেছেন এবং শেখ ওয়াইসকে ইলখানাতের বৈধ উত্তরসূরি হিসেবে চিত্রিত করেছেন। জালাইরিদদের সাথে ইলখানাতের যোগসূত্র স্থাপনের অনুরূপ প্রচেষ্টা অন্যান্য জালাইরিদ পদস্থ ব্যক্তিরাও করেছিলেন, যেমন ইতিহাসবিদ আবু বকর আল-কুতবি আল-আহরি এবং কবি সালমান সাভাজি (মৃত্যু ১৩৭৬) ও নূর আল-দিন আজদারি।

'দস্তুর আল-কাতিব' গ্রন্থে ইলখানাত সাম্রাজ্যের প্রশাসনের পাশাপাশি জালাইরিদদের রাজনৈতিক আদর্শ সম্পর্কে অত্যন্ত মূল্যবান তথ্য রয়েছে। উল্লেখযোগ্য বিষয় হলো, নাখজাওয়ানি তার এই গ্রন্থে শেখ ওয়াইসকে ফারসি রাজকীয় উপাধি *[[shah|শাহানশাহ]]* (রাজাধিরাজ) হিসেবে সম্বোধন করেছেন। এছাড়াও তিনি একটি রাজনৈতিক সত্তা হিসেবে 'ইরান' ধারণার একাধিক উল্লেখ করেছেন।

## তথ্যসূত্র

## সূত্র

*  
*  
* 
* 

## আরও পড়ুন

* 
* 
বিষয়শ্রেণী:জন্মের সাল অজানা
বিষয়শ্রেণী:১৪শ শতাব্দীতে মৃত্যু